Nr. L 89/18 De Europæiske Fællesskabers Tidende 6. 4. 94 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 18. marts 1994 om dyresundhedsmæssige betingelser og udstedelse af sundhedscertifikat ved indførsel af dyretarme fra tredjelande (Tekst.af betydning for EØS) (94/187/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 92/118/EØF af 17. december 1992 om dyresundhedsmæssige og sundheds- mæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbe- stemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (?), særlig artikel 10, stk. 2, litra a) og c), og ud fra følgende betragtninger : Kapitel 2 i bilag I til ovennævnte direktiv tillader indførsel fra tredjelande af dyretarme, som har undergået en nærmere fastsat behandling ; det er nødvendigt at fastsætte dyresundhedsmæssige betingelser og bestemmelser for udstedelse af sundheds- certifikat for at garantere, at den foreskrevne behandling af tarmene finder sted ; da der er indført en ny ordning for udstedelse af certifika- ter, bør der afsættes en vis tid til gennemførelse af ordnin- gen ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — ; () EFT nr. L 62 af 15. 3. 1993, s. 49. VEDTAGET FØLGENDE BESLUTNING : Artikel 1 Medlemsstaterne tillader indførsel af dyretarme fra tredje- lande, hvis de er ledsaget af et sundhedscertifikat, som vist i bilaget, bestående af et enkelt ark og udfyldt på mindst et af de officielle sprog i den medlemsstat, der foretager kontrollen ved indførsel. Artikel 2 - Denne beslutning anvendes fra den 1. juli 1994. Artikel 3 Denne beslutning er rettet til medlemsstaterne. Udfærdiget i Bruxelles, den 18. marts 1994. På Kommissionens vegne René STEICHEN Medlem af Kommissionen